CELEX: 32010D0219
Language: el
Date: 2010-04-16 00:00:00
Title: 2010/219/: Απόφαση της Επιτροπής, της 16ης Απριλίου 2010 , για την κατάργηση της απόφασης 2006/236/ΕΚ σχετικά με τις ειδικές συνθήκες που διέπουν τα αλιευτικά προϊόντα που εισάγονται από την Ινδονησία και προορίζονται για κατανάλωση από τον άνθρωπο [κοινοποιηθείσα υπό τον αριθμό Ε(2010) 2354] (Κείμενο που παρουσιάζει ενδιαφέρον για τον ΕΟΧ)

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 97/16
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 16ης Απριλίου 2010
   για την κατάργηση της απόφασης 2006/236/ΕΚ σχετικά με τις ειδικές συνθήκες που διέπουν τα αλιευτικά προϊόντα που εισάγονται από την Ινδονησία και προορίζονται για κατανάλωση από τον άνθρωπο
   [κοινοποιηθείσα υπό τον αριθμό Ε(2010) 2354]
   (Κείμενο που παρουσιάζει ενδιαφέρον για τον ΕΟΧ)
   (2010/219/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργανώσεως των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (1), και ιδίως το άρθρο 22 παράγραφος 6,
   τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και για τον καθορισμό διαδικασιών σε θέματα ασφαλείας των τροφίμων (2), και ιδίως το άρθρο 53 παράγραφος 1 στοιχείο β),
   Εκτιμώντας τα ακόλουθα:
   
               (1)
            
            
               Η απόφαση 2006/236/ΕΚ της Επιτροπής, της 21ης Μαρτίου 2006, σχετικά με τις ειδικές συνθήκες που διέπουν τα αλιευτικά προϊόντα που εισάγονται από την Ινδονησία και προορίζονται για κατανάλωση από τον άνθρωπο (3) εκδόθηκε, επειδή τα αποτελέσματα των επιθεωρήσεων της Ευρωπαϊκής Επιτροπής στην Ινδονησία αποκάλυψαν σοβαρές ελλείψεις όσον αφορά την υγιεινή κατά τον χειρισμό των αλιευτικών προϊόντων στην εν λόγω τρίτη χώρα.
            
         
               (2)
            
            
               Η απόφαση 2006/236/ΕΚ τροποποιήθηκε με την απόφαση 2008/660/ΕΚ της Επιτροπής (4), η οποία καταργούσε την απαίτηση δοκιμής αλιευτικών προϊόντων καταγωγής Ινδονησίας, για την παρουσία ισταμίνης και βαρέων μετάλλων σε προϊόντα υδατοκαλλιέργειας.
            
         
               (3)
            
            
               Η απόφαση 2006/236/ΕΚ προβλέπει ότι τα κράτη μέλη εξασφαλίζουν ότι κάθε φορτίο αλιευτικών προϊόντων, εκτός των προϊόντων υδατοκαλλιέργειας, που εισάγεται από την Ινδονησία, υποβάλλεται στις απαραίτητες δοκιμές, έτσι ώστε να εξασφαλίζεται ότι τα προϊόντα δεν υπερβαίνουν ορισμένα ανώτατα όρια για τα βαρέα μέταλλα.
            
         
               (4)
            
            
               Η απόφαση 2006/236/ΕΚ προβλέπει επίσης ότι θα επανεξεταστεί με βάση τις εγγυήσεις που θα παρασχεθούν από τις αρμόδιες αρχές της Ινδονησίας και τα αποτελέσματα των δοκιμών που διενεργούνται από τα κράτη μέλη.
            
         
               (5)
            
            
               Τα αποτελέσματα των δοκιμών που πραγματοποιήθηκαν από τα κράτη μέλη σε αλιευτικά προϊόντα που εισάγονται από την Ινδονησία είναι ικανοποιητικά όσον αφορά τα βαρέα μέταλλα. Επιπλέον, η Ινδονησία έχει παράσχει πλέον στην Επιτροπή τις απαιτούμενες εγγυήσεις. Επομένως, δεν είναι πλέον αναγκαία η δοκιμή κάθε φορτίου αλιευτικών προϊόντων για βαρέα μέταλλα.
            
         
               (6)
            
            
               Ως εκ τούτου, η απόφαση 2006/236/ΕΚ θα πρέπει να καταργηθεί.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2006/236/ΕΚ καταργείται.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 16 Απριλίου 2010.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 24 της 30.1.1998, σ. 9.
   
      (2)  ΕΕ L 31 της 1.2.2002, σ. 1.
   
      (3)  ΕΕ L 83 της 22.3.2006, σ. 16.
   
      (4)  ΕΕ L 215 της 12.8.2008, σ. 6.